Държавен вестник, бр. 75, 2010 г., стр. 11

БРОЙ  75	
Д Ъ Р Ж А В Е Н  В Е С Т Н И К 	
СТР.  11  
утвърждаването на избора ректорът, съответ­
но ръководителят на научната организация 
сключва трудовия договор.
Раздел ІІІ
Единни държавни изисквания за заемане на 
академичната длъжност „доцент“
Чл. 53. Кандидатите за заемане на акаде­
мичната длъжност „доцент“ трябва да отго­
варят на следните изисквания:
1. да са придобили научна степен „доктор“;
2. да са заемали академична длъжност 
„асистент“, „главен асистент“ или да са били 
преподаватели, включително хонорувани, в 
същото или в друго висше училище или на­
учна организация не по-малко от две години;
3. да са представили публикуван моногра­
фичен труд или равностойни публикации в 
специализирани научни издания или съответни 
на тях доказателства за художественотвор­
чески постижения в областта на изкуствата, 
които да не повтарят представените за научна 
степен „доктор“.
Чл. 54. (1) Кандидатите за заемане на ака­
демичната длъжност „доцент“ се оценяват по 
съвкупност от следните критерии и показатели:
1. учебна работа:
а) аудиторни и извънаудиторни заня­
тия – разработване на лекционни курсове; 
нововъведения в методите на преподаване, 
осигуряване на занимания в практическа 
среда извън висшето училище или научната 
организация;
б) публикации на учебни материали – из­
даден учебник или публикуван електронен 
учебник; 
в) работа със студенти и докторанти – съв­
местна работа със студенти в изследователски 
и творчески проекти; тюторство на студенти;
2. изследователска и/или творческа работа:
а) изследователска работа – участие в поне 
два изследователски проекта, завършили с 
изобретения, рационализации и др.; научни 
и научно-приложни разработки; участия със 
самостоятелни доклади на два международни 
и два национални научни форума; приложени 
резултати от научни изследвания в практика­
та; членство в авторитетна творческа и/или 
професионална организация в съответната 
научна област;
б) творческа работа – участие в поне два 
проекта, завършили с творби; участия със 
самостоятелни доклади на два международни 
или национални научни форума; създаване на 
произведения на изкуството с международно 
признание; членство в творческа организация;
в) научни публикации (печатни и електрон­
ни) – публикации в международни издания;
г) творчески изяви – поне две творчески 
изяви на международно признат форум;
д) работа по учебна програма или курс.
(2) При научните специалности в областта 
на изкуствата вместо изследователската работа 
може да се оценява художественотворческата 
работа.
(3) Във вътрешните правилници на висшите 
училища и научните организации могат да 
бъдат предвидени и допълнителни показатели 
и критерии освен тези по ал. 1.
Чл. 55. (1) Заемането на академичната 
длъжност „доцент“ се осъществява въз основа 
на конкурс и избор. 
(2) Конкурсът се открива, ако може да се 
осигурят нормите за преподавателска или 
изследователска натовареност, предвидени в 
съответния правилник на висшето училище 
или научната организация.
(3) Преподавателската натовареност във 
висшето училище включва аудиторна и извън­
аудиторна заетост и научноизследователска 
дейност. Разпределението и съотношението 
помежду им се определят в съответните пра­
вилници на висшето училище.
Чл. 56. За обявяването на конкурса, подава­
нето на документи и допускането до участие в 
конкурса се прилагат съответно разпоредбите 
на чл. 47 и 48.
Чл. 57. (1) Конкурсът се провежда от науч­
но жури в състав седем хабилитирани лица, 
поне трима от които са професори. Четирима 
от членовете на журито са вътрешни, а три­
ма – външни за висшето училище или науч­
ната организация. От състава на журито се 
определя и председател, който е вътрешен за 
висшето училище или научната организация, 
обявила конкурса.
(2) Съставът на научното жури се ут­
върждава със заповед на ректора на висшето 
училище или на ръководителя на научната 
организация по предложение на факултетния, 
съответно научния съвет.
(3) За изготвяне на рецензии научното жури 
в 14-дневен срок след изтичане на срока за 
подаване на документите определя от състава 
си двама рецензенти, поне единият от които 
е професор. Останалите членове на научното 
жури изготвят становища. Рецензиите и ста­
новищата завършват с положително или от­
рицателно заключение за избор на кандидата.
(4) Членовете на научното жури представят 
в първичното звено рецензиите и становищата 
си в срок до два месеца от утвърждаването 
им в състава на научното жури. 
Чл. 58. (1) Провеждането на конкурса и 
избора се извършва по реда, предвиден в 
чл. 27 ЗРАСРБ и в правилника на висшето 
училище или научната организация.
(2) В срок до 14 дни след провеждането 
на избора всеки от кандидатите, допуснати 
до участие в конкурса, се уведомява писмено 
за резултата.